laion/Wikipedia-Exotic huggingface dataset:
כריס טאקר

כריס טאקר (באנגלית: Christopher "Chris" Tucker; נולד ב-31 באוגוסט 1971) הוא קומיקאי ושחקן קולנוע אמריקאי. הוא מוכר בעיקר מתפקידו כבלש ג'יימס קארטר בטרילוגיית הסרטים "שעת שיא". טאקר נולד באטלנטה, ג'ורג'יה, ארצות הברית בבית נוצרי-פנטקוסטליזם מאחר ששני הוריו היו חברים ב-Church Of God In Christ. הבן הקטן ביותר מתוך שישה ילדים של מארי לואיז ונוריס טאקר, איש עסקים עצמאי המספק שירותי גנרטורים. הוא גדל בעיירת דקטור, ג'ורג'יה. לאחר שסיים את לימודיו בתיכון קולומביה עבר לגור בלוס אנג'לס, קליפורניה, כדי להמשיך בקריירת משחק וסטנד-אפ. ב-1992, עת הגעתו של טאקר ללוס אנג'לס, הוא השתתף בתוכנית הסטנד-אפ "דף קומדי ג'ם" ששודרה ברשת HBO. ושיחק בתפקיד אורח בסיטקום "Hangin' with Mr. Cooper" אשר שודרה ברשת ABC בכיכובה של נל קרטר. שנה לאחר מכן השתתף בקומדיה "איש המטאור" לצידם של רוברט גיום, ג'יימס ארל ג'ונס וביל קוסבי. שנה לאחר מכן, ב-1994, שיחק לצד קנדי אלכסנדר בסרט "מסיבת בית" בתפקיד: ג'וני בוזה. הפריצה שלו הגיעה בשנת 1995 כאשר קיבל את תפקיד 'סמוקי' בסרט "שישי" שביים אייס קיוב. הסרט הצליח מאוד בעיקר בקרב האוכלוסייה האפרו-אמריקאית והפכה את טאקר לשחקן מוכר. בשנה זו גם שיחק בדרמה "פנתר שחור", אודות הארגון הרדיקלי הפנתרים השחורים. בשנת 1997 הוא קיבל תפקיד ראשי בסרט "כסף מדבר" ובאותה שנה כיכב בסרטו של לוק בסון "האלמנט החמישי" לצד ברוס ויליס ומילה יובוביץ'. סרט נוסף שהוא השתתף בו באותה שנה היה "ג'קי בראון" של קוונטין טרנטינו. שנה לאחר מכן, ב-1998 קיבל את התפקיד של הבלש ג'יימס קארטר בסרט 'שעת שיא' לצידו של ג'קי צ'אן. הוא המשיך והשתתף בשני סרטי ההמשך: "שעת שיא 2" (בשנת 2001) ו-"שעת שיא 3" (בשנת 2007). טאקר היה חבר טוב של מייקל ג'קסון והשתתף בקליפ שלו לשיר "You Rock My World" בשנת 2001. בנוסף הוא חבר טוב של ביל קלינטון. בשנת 2023 שיחק בסרט "אייר". כיום טאקר חי בטרזנה, קליפורניה. מדיה וקבצים בנושא כריס טאקר בוויקישיתוף אתר האינטרנט הרשמי של כריס טאקר (באנגלית) כריס טאקר, ברשת החברתית אקס (טוויטר) כריס טאקר, במסד הנתונים הקולנועיים IMDb (באנגלית) כריס טאקר, באתר AllMovie (באנגלית) כריס טאקר, באתר Rotten Tomatoes (באנגלית) כריס טאקר, באתר Box Office Mojo (באנגלית) כריס טאקר, באתר Metacritic (באנגלית) כריס טאקר, במסד הנתונים הקולנועיים KinoPoisk (ברוסית) כריס טאקר, באתר Last.fm (באנגלית) כריס טאקר, באתר MusicBrainz (באנגלית) כריס טאקר, באתר Discogs (באנגלית)
ברבריה

בֶּרְבֶּרִיָה היה כינוי לחוף המערבי והתיכוני של צפון אפריקה בפיהם של האירופאים מן המאה השש עשרה עד המאה התשע עשרה. בימינו על טריטוריה זו שוכנות המדינות מרוקו, אלג'יריה, תוניסיה ולוב. שם זה נגזר מן הבֶּרְבֶּרִים, תושביה הקדומים של צפון אפריקה. בארצות המערב כינוי זה היה קשור בשמם של הפיראטים ושל אלה שעסקו בסחר עבדים שבסיסם היה בחופי צפון אפריקה. הם תקפו ספינות ויישובים באזור הים התיכון ולחופי האוקיינוס האטלנטי, תפסו וסחרו בעבדים מאירופה ומאפריקה שמדרום לסהרה. מעריכים[דרושה הבהרה] כי בברבריה היו כשלושה מיליון עבדים נוצריים. בעיני האירופאים בירת האזור הייתה טריפולי, אם כי מרקש שבמרוקו היוותה את המרכז הברברי הגדול והחשוב ביותר. גם הערים אלג'יר שבאלג'יריה וטנג'יר שבמרוקו נחשבו לפעמים כערי הבירה של ברבריה. ברבריה לא היוותה תמיד יחידה מדינית. בימי הביניים שלטו באזור שליטי שושלת אל-מוואחידון ושושלת החפציים (الحفصيون) (אנ'), שאיחדו ארצות אלה לתקופות קצרות. למן המאה השש עשרה ברבריה חולקה ליחידות המדיניות של מרוקו, אלג'יריה, תוניסיה וטריפוליטניה. שליטיהן הבולטים של ארצות ברבריה היו הפאשה או הדיי של אלג'יריה, הביי של תוניסיה והביי של טריפולי. שליטים אלה היו כפופים להלכה לסולטאן האימפריה העות'מאנית, אך למעשה היו עצמאיים. פעולתה הצבאית הראשונה של ארצות הברית בארצות חוץ היה קרב דרנה (אנ') (דרנה, קירנאיקה) ב-1805 שבו לקחו חלק הצי האמריקני וחיל הנחתים האמריקני, במטרה להשמיד את הפיראטים ולשחרר עבדים אמריקנים. שודדי ים ברברים המלחמה הברברית הראשונה מדיה וקבצים בנושא ברבריה בוויקישיתוף ברבריה, באתר אנציקלופדיה בריטניקה (באנגלית)
Fear of the Dark

Fear of the Dark (בעברית: פחד מהחושך) הוא אלבומה התשיעי של להקת ההבי מטאל הבריטית איירון מיידן, שיצא ב-11 במאי 1992. אלבום זה הוא האחרון בו השתתף ברוס דיקינסון בטרם עזב את הלהקה לטובת קריירת הסולו שלו. האלבום הגיע לראש מצעדי האלבומים הבריטי. החליף אותו הסולן בלייז ביילי לשני האלבומים הבאים עד לחזרתו של דיקינסון באלבום Brave New World בשנת 2000. הסגנון המוזיקלי של הלהקה באלבום זה היה נסיוני, עם סינגלים כ-"Be Quick or be Dead" (ספיד מטאל) ו-"Wasting Love" (בלדה). הסינגל "Afraid to Shoot Strangers" הוא שיר פוליטי, בדומה ל-"2 Minutes to Midnight" מהאלבום "Powerslave". מלאכת כתיבת האלבום הייתה משותפת בין סטיב האריס, הבסיסט וכותב השירים הראשי של הלהקה, דיקינסון, הגיטריסט דייב מארי וכן הגיטריסט החדש יאניק גרס, שהצטרף ללהקה באלבום הקודם, "No Prayer for the Dying". כל השירים נכתבו והולחנו על ידי סטיב האריס אלא אם צוין אחרת.  ברוס דיקינסון - סולן דייב מארי - גיטרה חשמלית סטיב האריס - גיטרה בס יאניק גרס - גיטרה חשמלית ניקו מק'בריין - תופים מייקל קני - קלידים מידע על האלבום Fear of the Dark באתר MusicBrainz מידע על האלבום Fear of the Dark באתר AllMusic האלבום Fear of the Dark באתר Discogs האלבום Fear of the Dark באתר ספוטיפיי
קן הנשרים

קן הנשרים (בגרמנית: Kehlsteinhaus - "בית קלשטיין") הוא כינוי שניתן על ידי האמריקנים לבית נופש במתחם האירוח והשליטה ההררי של אדולף היטלר באוברזלצברג, השוכן בסמוך לעיירה ברכטסגאדן שבמדינת בוואריה בדרום-מזרח גרמניה. משנת 1934 החלה המפלגה הנאצית בקנייה ובהלאמה של שטחים באוברזלצברג. בסופו של דבר הקיף השטח שבעה קילומטרים רבועים והוקמו בו בתי נופש לבכירי המפלגה הנאצית ומערכת מנהרות ובונקרים. כל השטח נקרא "האזור הסגור של הפיהרר" (Führersperrgebiet), והוא לא היה נגיש לציבור אלא בהיתר מיוחד. בניגוד למה שסוברים, המבנה לא הוקם עבור היטלר כמתנה ליום הולדתו ה-50 שחל בשנת 1939. המבנה יועד לשמש מקום ארוח ומפגש לאליטה הנאצית. הבנייה החלה ב-1938 בתכנון האדריכל רודריך פיק ובפיקוחו של מרטין בורמן, ונמשכה 13 חודשים. עלות הבנייה הייתה גבוהה ביותר (כ-150 מיליון אירו במונחים כספיים של שנת 2009). למרות מיקומו האטרקטיבי והנוף המרהיב הנשקף ממנו, היטלר ביקר במבנה לעיתים נדירות בלבד, וגם בהן שהה בו לזמן קצר ביותר. בתקופת מלחמת העולם השנייה היה המתחם באוברזלצברג כולו מטרה מועדפת להפצצות אוויר של בעלות הברית, אך למרות זאת קן הנשרים כמעט ולא ניזוק. מעריכים כי בעלות הברית ידעו על חשיבותו המעטה להיטלר, ומיקומו הייחודי הקשה על כיוון הפצצות ומנע את חורבנו. במאי 1945, לאחר התאבדותו של היטלר, המקום נכבש ללא קרב על ידי פלוגה ה', רגימנט 506, הדיוויזיה המוטסת ה-101. החיילים מצאו שם בעיקר אלבומים עם תמונות פרטיות של היטלר בתקופת שלטונו. המבנה שימש אותם כעמדת פיקוד עד שנת 1960, מועד בו הוא הועבר לידי ממשלת בוואריה. קן הנשרים ממוקם על קצה הרכס, בקרבת הפסגה של ההר קלשטיין בגובה 1,834 מטר. ניתן להגיע אליו ברגל או באוטובוס, אך לא ברכב פרטי. אל המבנה מובילה דרך באורך 6.5 ק"מ המטפסת 700 מטרים מאוברזלצברג ועד החניון העליון, ועוברת בדרכה חמש מנהרות חצובות בהר. הכביש צר במיוחד ומשקיף על נוף הררי אלפיני מרהיב. בסופה של הדרך, לרגלי המצוק עליו בנוי המבנה, נחצבה מנהרה מחופה באבן גרניט אל תוך ההר, וממנה מובילה מעלית מצופה פליז, מראות, ועור, לגובה של 124 מטרים נוספים, עד המבנה. במבנה חמישה חדרים - לעבודה, שינה ואירוח, וכן מטבח, חדרי שירותים ומרתף גדול. חדר האורחים המרכזי רוהט בריהוט איטלקי מתנת מנהיג איטליה הפשיסטית, בניטו מוסוליני והותקנה בו אח גדולה מצופה שיש אדום. מרבית ריהוט המבנה נתרם על ידי משפחת המלחין ריכרד וגנר. חלק מהקירות חופו באבן טבעית. מסביב למבנה הוקמו מספר עמדות של הגנה אווירית. כיום מוחזק קן הנשרים בידי קרן צדקה ומשמש בחודשי הקיץ כמסעדה וכאתר תיירות ממנו מובילים שבילי הליכה הררים. אחים לנשק עונה 1 פרק 10: מתאר את כיבוש המקום בידי פלוגה ה', רגימנט 506, הדיוויזיה המוטסת ה-101 משחק הווידאו "קן הנשרים" (באנגלית: Into the Eagle's Nest) פותח על ידי חברת "Pandora Software", בהשראת "קן הנשרים" כמושג, אף שעיצוב המשחק אינו מושפע מ"בית קלשטיין" המקורי של רודריך פיק. אתרי המפקדה של אדולף היטלר ברגהוף מאורת הזאב מדיה וקבצים בנושא קן הנשרים בוויקישיתוף אתר האינטרנט הרשמי של קן הנשרים קן הנשרים, ברשת החברתית פייסבוק מדריך לאתר אתר אודות המקום יואכים פסט, היטלר, דיוקנו של לא איש.
ויקטור אלכסנדר

ויקטור ג'ו אלכסנדר (באנגלית: Victor Joe Alexander; נולד ב-31 באוגוסט 1969 בדטרויט, מישיגן) הוא כדורסלן עבר ומאמן כושר אמריקאי ששיחק בעבר במספר קבוצות מה-NBA ובמכבי תל אביב הישראלית. גובהו 2.08 מטר. שיחק בעמדות הפאוור פורוורד, סנטר. אלכסנדר שיחק במשך שלוש שנים באוניברסיטת המדינה של אייווה, בין השנים 1991-1989. אלכסנדר עזב בתום שלוש שנים כחוסם הטוב ביותר (102 חסימות), כקלע הרביעי בכל הזמנים (1,892 נקודות) בהיסטוריית המכללה. בנוסף לכך, אלכסנדר סיים כמוביל בכל הזמנים את הביג 8 באחוזי קליעה (65.9%). בעקבות זאת, נבחר להיכל התהילה של המכללה. אלכסנדר נרשם לדראפט ה-NBA ונבחר בו במקום ה-17 הכללי על ידי הגולדן סטייט ווריורס. במדי הווריורס שיחק אלכסנדר במשך ארבע עונות, מ-1991 ועד 1995. בשנת 1995, הווריורס העבירו אותו בעסקה לטורונטו ראפטורס עם שחקנים אחרים תמורת בי. ג'יי. ארמסטרונג. אך, עם הראפטורס לא שיחק באף משחק רשמי במשך כשלושה חודשים. לאחר מכן, הראפטורס העבירו את אלכסנדר אל הקליבלנד קאבלירס, אבל, העסקה נכשלה בעקבות הבדיקות הפיזיות שנערכו לאלכסנדר ובסופו של דבר הועבר לניו יורק ניקס. הניקס שחררו את אלכסנדר עוד לפני ששיחק עבורם משחק רשמי אחד. ובכך סיים עונה וחצי בהן לא שיחק כלל. למרות זאת, הוא שמר על כושר גופני. אלכסנדר עזב את ארצות הברית ופתח בקריירה אירופית ושיחק עבור אא"ק אתונה עונה אחת, בה הוביל את אא"ק לגמר היורוליג ולגמר הגביע היווני. לאחר מכן, שיחק במדי הקבוצה הישראלית, מכבי תל אביב, ועימה זכה בדאבל (אליפות וגביע). אלכסנדר לא המשיך עונה נוספת במכבי, ושיחק בפאוק סלוניקי ובטאו ויטוריה במשך שנתיים. אלכסנדר עזב את אירופה בקיץ 2002 וחתם במדי הדטרויט פיסטונס לעונה אחת. אלכסנדר לא קיבל הזדמנויות רבות להשתלב במשחק ועזב את הפיסטונס בתום העונה. אלכסנדר שקל פרישה ממשחק פעיל, אך בעקבות הצעה מצסק"א מוסקבה, דחה את האפשרות וסיכם במדי הקבוצה הרוסית. בצסק"א שיחק שנתיים וזכה בשתי אליפויות ושותף בהעפלת הקבוצה פעמיים ברצף לפיינל פור היורוליג. בנוסף לכך, נבחר בעונת 2002/03, לחמישיית העונה ביורוליג. לאחר שנתיים ששיחק עבור צסק"א מוסקבה, אלכסנדר פרש ממשחק פעיל. לאחר הפרישה, אלכסנדר עבד בצוות המקצועי של צסק"א מוסקבה, אך לאחר שנה וחצי עזב אותה וחזר למדינת הולדתו, ארצות הברית. בארצות הברית אלכסנדר בעל רשת מכוני כושר בעיר הולדתו דטרויט. בנוסף לכך, מאמן ספורטאים צעירים ומדריך אותם. עונה סדירה: פלייאוף: פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN פרופיל, באתר היורוליג פרופיל, באתר ליגת העל הספרדית בכדורסל (בספרדית)
רותנית

האם התכוונתם ל... סלאבית מזרחית עתיקה – השפה ברוס של קייב רותנית מערבית או ישנה, שפה סלאבית מנהלית בדוכסות הגדולה של ליטא שפות סלאביות מזרחיות ככלל, למעט רוסית
כתר ממלכת ספרד

כתר ממלכת ספרד (בספרדית: la Corona Real de España), הידוע גם ככתר אלפונסו מספרד, הוא סמלה של המלוכה הספרדית ושימש בטקסי ההכתרה של מלכי ספרד מאז המאה ה-18 ככתר ההכתרה. הכתר עשוי זהב, כולל 8 חצאי קשתות המקושטות בפנינים אשר מחוברות לנזר בשמונה פרחים. בראש של הכתר גלובוס כחול הנושא צלב מוזהב ועליו סימון מוזהב של קו המשווה וחצי קו אורך. בסיס הכתר מקושט בפנינים, אבני אודם וברקת. המלך האחרון אשר הוכתר בכתר זה היה המלך חואן הראשון בשנת 1379 כאשר כל מלכי קסטיליה ולאון, ולאחר מכן מלכי ספרד עלו לשלטון באמצעות הכרזה מלכותית, למרות שכתר זה הוצג בטקס ההכתרה שלהם. כך הוכרז חואן קרלוס הראשון כמלך ספרד בשנת 1975 כאשר לצידו הוצגו כתר הממלכה ושרביטה. הצגתו הפומבית האחרונה של הכתר הייתה במהלך השבעתו של פליפה השישי, מלך ספרד, במהלך טקס הכתרתו ביולי 2014. מדיה וקבצים בנושא כתר ממלכת ספרד בוויקישיתוף אתר האינטרנט הרשמי של כתר ממלכת ספרד ערך זה הוא קצרמר בנושא ספרד. אתם מוזמנים לתרום לוויקיפדיה ולהרחיב אותו.
אמיל

אמיל וויטהד (באנגלית: Amil Whitehead; נולדה ב-19 בספטמבר 1978), הידועה שם הבמה שלה, אמיל, היא ראפרית אמריקאית מניו יורק. היא מוכרת בעיקר מהשיר 'Can I Get', שיתוף פעולה בינה לראפרים ג'יי-זי וג'ה רול מתוך פסקול הסרט 'שעת שיא'. אמיל נולדה ניו יורק להורים אפרו אמריקאים ואינדיאנים. בשנות ה-90 הייתה חברה בהרכב בנות 'Major Coinz'. בשנת 1997 הרכב הבנות פגש את ג'יי-זי שחיפש קול נשי לאלבום שלו 'Vol. 2... Hard Knock Life'. התפקיד יועד בהתחלה לחברתה להרכב אך לאחר שג'יי-זי שמע את אמיל בפריסטייל החליט שהוא רוצה דווקא אותה. אמיל, שהרגישה מחויבות לחברתה ולהרכב סירבה להשתתף בשיר ולחתום בחברת התקליטים שלו רוק א פלה. בסופו של דבר, ג'יי-זי הסכים להקליט שתי גרסאות לשיר. האחת עם אמיל והשנייה עם חברתה. לאחר מכן השתתפה במספר שירים וסינגלים שלו וראפרים נוספים. לאחר ש'Major Coinz' התפרקה, אמיל החלה את הקריירה הסולו שלה בחברת התקליטים 'רוק א פלה'. אלבום הבכורה שלה 'All Money Is Legal' שוחרר בשנת 2000. הסינגל המצליח ביותר ממנו היה 'I Got That', דואט שלה עם ביונסה. זה אלבום היחיד שלה עד כה והאחרון שלה בחברת התקליטים 'רוק א פלה' לאחר שעזבה אותה בפתאומיות. השמועות אומרות שהיא החליטה לעלות במשקל מכיוון שרצתה להיכנס להריון וזה לא מצא חן בעיני המפיק שלה, ג'יי-זי. לאחר שעזבה את 'רוק א פלה' היא הקימה שוב את ההרכב 'Major Coinz' וההרכב הוציא מספר שירים במיקסטייפים שונים. אלבום סולו חדש של אמיל אמור לצאת בשנת 2009. 2000- All Money Is Legal אמיל, ברשת החברתית פייסבוק אמיל, ברשת החברתית אקס (טוויטר) אמיל, ברשת החברתית אינסטגרם אמיל, במסד הנתונים הקולנועיים IMDb (באנגלית) אמיל, באתר ספוטיפיי אמיל, באתר סאונדקלאוד (באנגלית) אמיל, באתר Last.fm (באנגלית) אמיל, באתר AllMusic (באנגלית) אמיל, באתר MusicBrainz (באנגלית) אמיל, באתר דיזר אמיל, באתר Discogs (באנגלית) אמיל, באתר Genius אמיל, באתר SecondHandSongs אמיל, באתר בילבורד (באנגלית)
קונטרה

קונטרה (בהונגרית: Háromhúros brácsa; שפירושו "ויולה תלת-מיתרים"; באנגלית: Kontra) הוא כלי נגינה הונגרי. הוא גם כלי נגינה צ'כי, פולני, רומני וסלובקי, הכלי נפוץ בעיקר בטרנסילבניה. ניתן לבנות את הקונטרה כחדשה, אך לרוב היא בעצם ויולה קלאסית שעברה מספר שינויים אורגנולוגיים, למשל, דילול ("הדרגה מחדש") של החלק העליון, האחורי והצדדים כדי להגדיל את המשרעת (אמפליטודה), והשטחת הגשר, מה שמאפשר למנגן בכלי להשמיע את כל שלושת המיתרים בבת אחת כדי להפיק אקורדים. בנוסף, בניגוד לוויולה, הם מתוחים רק בשלושה מיתרים. במבנה שלה, היא קרובה לוויולה הקלאסית, היא כנראה נוצרה על ידי שינוי שלה בבית והתאמתה לצרכים האישיים. ההבדל נובע מצורת לוח היד, כמו גם כאמור ממספר המיתרים והכיוונון. הגשר (שהמיתרים מונחים עליו) בכלי זה נחתכת ישר, כך שהמיתרים נמצאים במישור אחד וכמעט תמיד נשמעים בו זמנית. את הקונטרה מכוונים כמו ויולה, אם כי חסר מיתר ה-c הנמוך שלה, כלומר נשארים רק g – d – a ולעיתים קרובות מיתר a מוחלף במיתר g שני מכוון ל-a שני מעל ה-g. כמעט אך ורק אקורדים מנוגנים על ויולה שלושת המיתרים, כך שהכלי מוחזק בצורה שונה מהקלאסי. בקונטרה גוף הוויולה והמישור שנוצר על ידי שלושת המיתרים הם אנכיים. הכלי מונח על הגוף במספר נקודות כדי להפוך אותו ליציב ככל האפשר: הקצה התחתון יוצר קשר עם עצם החזה המכשיר מונח על אמת היד השמאלית (החלק התחתון בזרוע) הצוואר ממוקם בין האגודל והאצבע של יד שמאל ניתן להדק את גוף המכשיר מתחת לסנטר מעל לכל, היציבה הזו משרתת את הנגינה הכי נוחה, הכי פחות מעייפת, ולכן היא עשויה להשתנות מעט מאדם לאדם. בשל הגשר השטוח, שיטת הנגינה הסטנדרטית היא לנגן עצירות כפולות ואקורדים בני שלושה צלילים ולתת לכלי לנגן שורות מלודיה. לקונטרה יש תפקיד מוגדר בתוך מוזיקת להקת הריקודים. הטווח שלו נע בין זה של הכינורה-Violinofon (או Stroh violin או Stroviol) בקצה הגבוה לבין הקונטרבס בקצה הנמוך. להקות הונגריות ורומניות רבות מציגות גם צימבלום או ציתר, קלרינט, אקורדיון או צ'לו . מוזיקה של הונגריה (באנגלית) מוזיקה של רומניה (באנגלית) מוזיקה של סלובקיה (באנגלית) Stroh violin (באנגלית) מדיה וקבצים בנושא קונטרה בוויקישיתוף "Ebru TV | 2/10 Eletfa Hungarian Folk Band". אורכב מ-המקור ב-2012-05-19.
אקירה יושימורה

אקירה יושימורה (ביפנית: 吉村昭; ‏1 במאי 1927 – 31 ביולי 2006) היה סופר יפני. יושימורה היה נשיא אגודת הסופרים היפניים. חיבר כ-20 ספרים, כשמבין הידועים בהם ניתן למנות את "ספינות טרופות" ו"על תנאי" שתורגמו לשפות רבות וגם לעברית. בשנת 1985 זכה בפרס היפני היוקרתי לספרות - "פרס יומיורי". ספינות טרופות, הוצאת שוקן, תל אביב, 2002 (תרגמה: עינת קופר) על תנאי, הוצאת שוקן, תל אביב, 2007 (תרגמה: עינת קופר) 1996 - פרס דזאי דאוסמו 1973 - פרס קיקוצ'י קאן 1985 - פרס יומיורי 1997 - נבחר לאקדמיה היפנית לאומנות 2006 - נבחר למסדר השמש העולה - דרגה שלישית דפנה לוי, פצצה מתקתקת, באתר ynet, 7 במרץ 2007 דורון ב. כהן, רסקולניקוב עשה את זה טוב יותר, באתר הארץ, 12 במרץ 2007 עופרה עופר אורן, "ספינות טרופות", מי בוזז את מי ומדוע, בבלוג "סופרת ספרים", 19 בדצמבר 2014 אקירה יושימורה (1927-2006), דף שער בספרייה הלאומית אקירה יושימורה, במסד הנתונים הקולנועיים IMDb (באנגלית) ערך זה הוא קצרמר בנושא סופרים. אתם מוזמנים לתרום לוויקיפדיה ולהרחיב אותו.
טריפוליטאית יהודית

טריפוליטאית יהודית היא קבוצה של ניבים יהודיים של נבי הערבית לובית (אנ') אשר דוברו בקרב יהודי לוב (בהתאם למקום מגוריו), בחיי היום יום בינם לבין עצמם. הטריפוליטאית היהודית שונה מהשפה שדיברו תושבי לוב הלא יהודים, ובה מגוון ביטויים ייחודי השאול מהעברית ומן התרבות היהודית, וכן מילים מהשפות האיטלקית והאנגלית מהתקופה בה איטליה ובריטניה שלטו על לוב. כיום ניתן למצוא דוברי שפה זו בישראל ובאיטליה. השפה מכונה על ידי היהודים יוצאי טריפולי "טרבלסיה" וחלק קטן גם מכנים אותה "ערָאבּי". בטריפוליטאית ישנן חמש תנועות a e i o ו-u. האותיות נהגות כמו האותיות הערביות כפי שנהגו במקורן, למעט ت שנהגית ch, ث שנהגית t. אין הבחנה בין د לذ ושתיהן נהגות d. בטריפוליטאית לעומת ניבים אחרים של ערבית יש הבחנה ברורה מאוד בין הצלילים ג, ג' וז' משום שמשתמשים בשלושת הצלילים האלה כצלילים נפרדים, והחלפה ביניהם תביא לשינוי משמעות. הקהילה הטריפוליטאית שגרה כיום בדלתון היא היחידה שהוגה את האות ت כמו ת רגילה ואינם מבחינים בין ت לאות ث. השימוש באותיות ערביות נעשה לצורך הבהרה בלבד, בטריפוליטאית כותבים באותיות עבריות לרוב. Shumikazu Yoda, The Arabic dialect of the Jews of Tripoli (Libya), grammar, text and glossary, Wiesbaden: Harrassowitz Verlag, 2005. ערבית, יהודית-טריפוליטנית (באנגלית), באתר אתנולוגיה ערך זה הוא קצרמר בנושא יהדות ובנושא שפות. אתם מוזמנים לתרום לוויקיפדיה ולהרחיב אותו.
נעל הזהב

האם התכוונתם ל... נעל הזהב האירופית – פרס כדורגל, המחולק מדי עונה למלך השערים במשחקי הליגה מהדרגה העליונה מבין כל הליגות הלאומיות האירופיות נעל הזהב (מונדיאל) – פרס המוענק למלך השערים של טורניר גביע העולם בכדורגל מגף הזהב – תואר המוענק מדי שנה למלך השערים של ליגת הכדורגל הצפון אמריקאית MLS
תאי מרקל

תאי מרקל הם תאים נוירואנדוקריניים המכילים גרנולות הפרשה. תאים אלו ממוקמים בשכבה הבזאלית של האפידרמיס, ספציפית בעור האצבעות, השפתיים, חלל הפה וזקיקי השערות. הם סוג של מכנו-רצפטורים. תאי מרקל הם ככל הנראה מודיפיקציות של קרטינוציטים, אשר מתחברים לתאים אחרים באמצעות דזמוזומים, ונצבעים לציטוקרטין (ספציפית, הצביעה היא ל-CK20 אשר לא צובע קרטינוציטים רגילים). תא מרקל נראה מבחינה היסטולוגית כמעין "כובע ליצן" עם שלוחות, אשר מחובר לקריטנוציטים מסביבו. תאים אלו קשורים לעצב סנסורי, ומפרישים נוירוטרנסמיטר המעוררים את העצב בתגובה להפעלתם. היחידה של תא מרקל והדיסק של העצב הסנסורי מכונים יחדיו Merkel's corpuscule. תאים אלו משתתפים ב"חישה" של מגע ומרקם. הטענה הרווחת היא שתאי מרקל נמצאים בשכבה הבזלית אך ממצאים אחרונים הראו כי תאי מרקל נמצאים למעשה בדרמיס הפפילרי והרטיקולרי- שם נמצאים הרצפורים העוריים של בני האדם. מדיה וקבצים בנושא תאי מרקל בוויקישיתוף ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
גופיף פצ'יני

גופיף פצ'יני (באנגלית: Pacinian corpuscle), או הגופיף הלוחיתי (TH: corpusculum lamellosum), הוא גופיף חישה בעור, האחראי על תחושות לחץ עמוק ורטט. זהו גופיף חישה גדול בעור, בהשוואה לגופיפי חישה אחרים, דוגמת מייסנר ורפיני. גודלו כמ"מ אחד, הוא נמצא בשכבת הדרמיס והוא בנוי ממעטפות דמויות בצל, ומכאן שמו. מלבד הימצאותו בעור, הוא נמצא ברקמות חיבור שונות, למשל בקופסית העוטפת איברים גדולים, כמו הכבד. כך, כאשר הכבד מוגדל, גופיף זה אחראי על העברת תחושת הכאב כתוצאה מהלחץ המופעל על הקופסית. גופיף פצ'יני מורכב מקצה עצב תחושתי וסביבו עלים המורכבים מתאי שוואן שעברו התאמה. בין העלים נמצא נוזל (אולטרא-פילטרט). כאשר מופעל לחץ על העור, נוצר לחץ על ממברנות הגופיף, צורתן משתנה, וכתוצאה מכך הן גורמות לדה-פולריזציה של העצב התחושתי, אשר מעביר את האות למערכת העצבים המרכזית. הגופיף התגלה על ידי האנטומיסט האיטלקי פיליפו פצ'יני בשנת 1831 ונקרא על שמו.
גופיף מייסנר

גופיף מייסנר (באנגלית: Meissner's corpuscle) הוא גופיף חישה אשר נמצא בעור, בדומה לגופיף פצ'יני וגופיף רפיני. הוא אחראי על תחושות של מגע, ונמצא בעיקר בדרמיס הפפילרי של עור נטול שערות כמו אצבעות הידיים והרגליים, וכן השפתיים. מבנה הגופיף הוא מעין צילינדר העטוף בתאי שוואן, ובתוכו דנדריט של עצב סנסורי בעל צורה ספירלית. לגופיף חישה זה הרגישות החישה הגבוהה ביותר, והוא מסוגל לחוש בתנודות בתדרים 10–50 הרץ. מדיה וקבצים בנושא גופיף מייסנר בוויקישיתוף ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
גופיף רפיני

גופיף רופיני (באנגלית: Ruffini corpuscle, Ruffini ending, bulbous corpuscle) הוא גופיף חישה הקיים בעור, בנוסף לגופיפי חישה אחרים כגון גופיף פצ'יני, גופיף מייסנר, גופיפי מרקל, גופיפי קראוזה. זהו גופיף קטן ביותר (מיקרומטר אחד) בעל מבנה צר דמוי כישור העטוף בקופסית, אליו נכנס עצב סנסורי. בתוך גופיף רופיני קיים סיב קולגן, וכאשר מופעל לחץ על שכבת הדרמיס סיב הקולגן האמור זז, וכתוצאה מכך גם הממברנה והעצב עובר דה פולריזציה ומעביר את האינפורמציה על הלחץ אל מערכת העצבים המרכזית. מדיה וקבצים בנושא גופיף רפיני בוויקישיתוף ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
כדור הזהב (פיפ"א)

כדור הזהב של פיפ"א (בצרפתית: FIFA Ballon d'Or) היה פרס כדורגל שניתן על בסיס שנתי לשחקן שנחשב לזה שביצועיו היו הטובים בשנה הקלנדרית שחלפה. הפרס שהוענק מטעם פיפ"א בשנים 2010–2015, היה איחוד בין פרס כדור הזהב שהוענק על ידי המגזין הצרפתי "פראנס פוטבול" החל מ-1959 לבין פרס כדורגלן השנה בעולם שהוענק על ידי פיפ"א משנת 1991. בשנת 2016 הפרס פוצל שוב, "פראנס פוטבול" חזר להעניק את כדור הזהב, ופיפ"א החלה לתת את פרס The Best. שיטת ההצבעה שילבה בין השיטות שהיו נהוגות בשני הפרסים הקודמים. ההצבעה נערכה בקרב 208 המדינות החברות בפיפ"א, כשמכל מדינה הצביע עיתונאי אחד וכן צוות של מאמן הנבחרת הלאומית וקפטן הנבחרת. בנוסף לשחקן השנה הוענקו פרסים גם למאמן השנה, שחקנית השנה, מאמן השנה בכדורגל נשים ופרס שער השנה על שם פרנץ פושקש. כמו כן נבחרו 11 שחקנים להרכב השנה. טקס ההכרזה על הזוכים לשנת 2010 נערך ב-10 בינואר 2011 בציריך שבשווייץ. ליונל מסי הוא שיאן הזכיות בפרס זה, עם שמונה זכיות בפרס זה. כדור הזהב לנשים כדורגלן השנה בעולם כדורגלן השנה של אופ"א כדורגלנית השנה של אופ"א מדיה וקבצים בנושא כדור הזהב בוויקישיתוף אתר האינטרנט הרשמי של כדור הזהב (באנגלית) The FIFA Ballon d’Or is born, אתר פיפ"א, 5 ביולי 2010 Christopher J. Anderson, Luc Arrondel, André Blais, Jean-François Daoust, Jean-François Laslier, Karine Van der Straeten, Messi, Ronaldo, and the Politics of Celebrity Elections: Voting for the Best Soccer Player in the World, Perspectives on Politics 18, 2020-03, עמ' 91–110 doi: 10.1017/S1537592719002391 Ballon d’Or scandal as player drops bombshell and claims his votes were changed to Lionel Messi and Cristiano Ronaldo, SPORTbible, ‏2023-03-02 (באנגלית) Jennifer Bubel, Ballon d’Or scandal: Juvenal claims 2013 votes changed, but his name isn’t on the list, Diario AS, ‏2023-03-03 (באנגלית אמריקאית)
אקנתוזיס

אקנתוזיס (בכתיב לועזי: Acanthosis) הוא מצב של היפרפלזיה (התרבות תאים) בשכבת ה- stratum spinosum שבאפידרמיס, כתוצאה מהתרבות של קרטינוציטים. כתוצאה מהתרבות זו מתעבה האפידרמיס. מצבים שבהם האקנתוזיס ניכר מכונים pseudoephitheliomatous hyperplasia או pseudo cancerous hyperplasia. תופעה זו יכולה להופיע גם כתגובה לתהליך פתולוגי בדרמיס. אקנתוזיס ניגריקנס הוא מצב פתולוגי בו מופיעים על הצוואר, במפשעה ובבתי השחי גידולים (שפירים או ממאירים) הנראים כיבלות. לרוב מצביע אקנתוזיס ניגריקנס על רמות אינסולין גבוהות היכולות לנבוע מסוכרת ואצל מתבגרים על רמות גבוהות של פקטורי גדילה שונים. Orit Pinhas-Hamiel, Ilana Koren, Pnina Vardi, ‏Type 2 Diabetes among Adolescents in Israel, הרפואה, פברואר 2000 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
קורייר

קורייר (בכתב רוסי: Курьер) הוא שבועון ישראלי ברוסית אשר הופץ בדפוס בין 1991–1998 ומאז יוצא לאור במהדורת אינטרנט בלבד. "קורייר" היה העיתון הראשון שיצא בישראל בשפה הרוסית בעקבות גל העלייה מברית המועצות לשעבר בשנות התשעים[דרוש מקור]. גם כשהעיתון עבר לפורמט של אתר אינטרנט, ב-10 בנובמבר 1997, הוא היה הראשון מבין העיתונים הישראליים בשפה הרוסית שהפך לעיתון מקוון. בתחילתו מנה "קורייר" 16 עמודים בפורמט רחב. עורכו הראשון של העיתון היה מקסים רזניק, בנו של המשורר איליה רזניק, והעורכת הגרפית הייתה אנה קנופובה. בגיליון הראשון נכלל ריאיון עם הזמרת אלה פוגצ'ובה, שהייתה גם ידידה ותיקה של העורך. בתחילת 1998 יצא לאור הגיליון המודפס האחרון של "קורייר". כתבת השער הייתה על אביגדור ליברמן. אתר האינטרנט הרשמי של קורייר ערך זה הוא קצרמר בנושא תקשורת ובנושא ישראל. אתם מוזמנים לתרום לוויקיפדיה ולהרחיב אותו.
דיסקרטוזיס

דיסקרטוזיס (בכתיב לועזי: Dyskeratosis; בעברית: הִתְקָרְנוּת לֹא-תַּקִינָה) הוא מצב של התקרנות מוקדמת של תאים באפידרמיס. הקרטינוציטים הם תאים המהווים את עיקר האפידרמיס (כ-90% מתאי האפידרמיס). מקור תאים אלו הוא בשכבה הבזאלית של העור, והם מתמיינים לתאים המייצרים קרטין, אשר בסופו שר מתמלאים בקרטין. הקרטינוציטים מייצרים סיבי קרטין דקים הקרויים טופופילמנטים, אשר מתאגדים בבסיסים הקרויים טונופיברילים. במצב של דיסקרטוזיס, תאים אלו מבשילים מהר מבמצב נורמלי. התרבות הפילמנטים של הקרטין מבשרת על מות התא – ניתן לראות תאים עם ציטופלזמה אאוזינופילית ולהבחין בתהליכי פירוק של גרעין התא. תאים דיסקרטוטיים מאופיינים בגרעינים קטנים יחסית, ובסופו של דבר הם הופכים לבועות נטולות גרעין. ניתן לראות תופעות של דיסקרטוזיס במחלות שונות כגון Erythema multiforme, וכן במחלות כגון Lichen planus. התקרנות - תהליך של התייבשות, התקשות והתחספסות הבהרה: המידע בוויקיפדיה נועד להעשרה בלבד ואינו מהווה ייעוץ רפואי.